cyanic-selkie/wikianc huggingface dataset:
Դոնի 16-րդ կազակական գունդ
Գնդի նախնական ձևավորում
Դոնի 16-րդ կազակական գունդը հանդիսանում է Դոնի կազակական Սերգեևի 31-րդ գնդի ուղղակի ժառանգորդը, որը ձևավորվել է 19-րդ դարում 1820-ական թվականների կեսերին և մասնակցել է 1826-1828 թվականներին պարսիկների և 1828 -1829 թվականներին թուրքերի դեմ ուղղված Կովկասյան արշավանքներին։ Սկզբում Դոնի կազակական գունդը 16-րդ համարի տակ ձևավորվել է 1835 թվականի մայիսի 26-ին Դոնի կազակական զորքերի մասին նոր դրույթների հիման վրա։ Այս գունդը պարբերաբար զորակոչվում էր և ազատ արձակվում արտոնյալ պայմաններով, ինչպես նաև փոխվում էր նրա հերթական համարը  (կախված զորակոչման պահին ազատ համարի առկայությունից)։ Բացի համարից և անվանումից, գնդի անվանման մեջ նշվում էր նրա գործող հրամանատարի անունը։ Գունդը երկար ժամանակ գտնվում էր Կովկասում և մասնակցում էր լեռնականների դեմ ուղղված արշավանքներին։
Գնդի վերջնական ձևավորում
1875 թվականի հունիսի 27-ին Դոնից արտաքին ծառայության է կանչվում Դոնի կազակական հերթական գունդը 15-րդ համարով։ 1877-1878 թվականներին գունդը գտնվել է գեներալ Շամշևի Դոնի 1-ին կազակական դիվիզիոնի կազմում և մասնակցել Բուլղարիայում թուրքերի դեմ ուղղված ռազմական գործողություններին։ 1882 թվականի օգոստոսի 13-ին գունդը ընդգրկվել է երկրորդ հերթի, իսկ 1888 թվականից նորից փոխադրվել առաջին հերթի գնդերի կազմ և արտոնյալ պայմաններով այլևս չի զորացրվել։ 1894 թվականի մայիսի 24-ից  գունդն անվանակոչվեց 16-րդ Դոնի կազակական։ 1904 թվականի օգոստոսի 26-ից գնդի մշտական ղեկավար կոչվեց գեներալ Գրեկով 8-րդը, և նրա անունը միացվեց գնդի անվանը։
Գունդը մասնակցել է Առաջին համաշխարհային պատերազմին։
Համազգեստ
Ուսադիրների ծածկագիրը` կարմիր «16» 1915 թվականի հոկտեմբերի 18-ից ծածկագիրը փոխվեց «16.Д.»: Ընդհանուր կազակական արտահագուստի հետ միասին գունդը կրում էր մունդիրներ, չեկմեններ, վերարկուների փականներ և ուսադիրներ։
Ծանոթագրություններ
Կատեգորիա:Ռուսական կայսրության կազակական գնդեր Կատեգորիա:Ռուսաստանի ռազմական պատմություն Կատեգորիա:Ռազմական պատմություն
Գեորգի Միրսկի
Գեորգի Իլյիչ Միրսկի (Гео́ргий Ильи́ч Ми́рский, ), ռուսաստանցի քաղաքագետ, Ռուսաստանի ԳԱ Համաշխարհային տնտեսության և միջազգային հարաբերությունների ինստիտուտի գլխավոր գիտաշխատող, պատմական գիտությունների դոկտոր։
Կենսագրություն
Հայրենական Մեծ պատերազմի տարիներին 15 տարեկանից զինվորական հոսպիտալում ծառայել է որպես սանիտար, եղել է թիկունքի աշխատող։ 1952 թ. ավարտել է Մոսկվայի արևելագիտության ինստիտուտը, 1955 թ.` նույն ինստիտուտի ասպիրանտուրան։
Եղել է «Новое время» ամսագրի գիտական աշխատող։ 1982 թ. այլախոհական սկանդալից հետո ազատվել է Համաշխարհային տնտեսության և միջազգային հարաբերությունների ինստիտուտի բաժնի վարիչի պաշտոնից։ Միջազգային հարաբերությունների Մոսկվայի պետական ինստիտուտի պրոֆեսոր։
Տիրապետել է ռուսերենին, անգլերենին, ֆրանսերենին, գերմաներենին, իսպաներենին և արաբերենին։
Հղումներ
Կատեգորիա:Ռուս քաղաքագետներ Կատեգորիա:Պատմական գիտությունների դոկտորներ Կատեգորիա:Քաղցկեղից մահացածներ Կատեգորիա:Նովոդևիչյան գերեզմանատանը թաղվածներ Կատեգորիա:Խորհրդային պատմաբաններ Կատեգորիա:ԽՄԿԿ անդամներ Կատեգորիա:ՌԴ գիտության վաստակավոր գործիչներ
Վոլխովի շրջան
Վոլխովի շրջան (Волховский район), մունիցիպալ շրջան Ռուսաստանի Դաշնության Լենինգրադի մարզում։
Բնակչություն
2010 թվականի մարդահամարի արդյունքներով շրջանում բնակվում էր 95182 մարդ։ Բնակչության խտությունը կազմում էր 18,57 մարդ/կմ²։
Արտաքին հղումներ
Կատեգորիա:Լենինգրադի մարզ Կատեգորիա:Ռուսաստանի շրջաններ ըստ դաշնային սուբյեկտների
Կոնդեոն
Կոնդեոն (Condéon), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 554 մարդ, բնակչության խտությունը` 17.64 մարդ/կմ²։ Բնակավայրը զբաղեցնում է 31.40 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 36 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 344 աշխատունակ (15-64 տարեկան) բնակիչ, որոնցից ակտիվ էին 249-ը, իսկ ոչ ակտիվները` 95։ Ակտիվության ցուցանիշը կազմում է 72,4 %։ 249 աշխատունակ մարդկանցից աշխատել է 231 անձ (129 տղամարդ և 102 կին)։ Գործազուրկ են եղել 18 անձ (9 տղամարդ և 9 կին)։ 95 անաշխատունակներից 22-ը եղել են աշակերտներ կամ ուսանողներ, 48-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կոնստանտին Բիբլ
Կոնստանտին Բիբլ (Konstantin Biebl, ), չեխ բանաստեղծ։
Կենսագրություն
Կոնստանտին Բիբլը ծնվել է 1898 թվականին Սլավետին փոքրիկ քաղաքում, ատամնաբույժի ընտանիքում։ 1916 թվականին հայրը ինքնասպանություն է գործել։ Նույն տարում Կոնստանտինը զորակոչվել է բանակ, մասնակցել Առաջին համաշխարհային պատերազմին, մարտնչել է Գալիցիայում և Բալկանյան ճակատում։ Պատերազմից հետո բուժվել է տուբերկուլյոզից։ 1921-1924 թվականներին Բռնո քաղաքում եղել է գրական միավորման անդամ, 1934 թվականին Պրահայում մասնակցել է սյուրռեալիստական խմբավորման ձևավորմանը ։ 1949 թվականին Կառլովի Վարիիում բուժվել է պանկրեատիտից։
1951 թվականի նոյեմբերի 12-ին ինքնասպանություն է գործել՝ դուրս նետվելով Պրահայի իր տան պատուհանից ։ Ինքնասպանության պատճառն անհայտ է մնացել։
Ստեղծագործություններ
Կոնստանտին Բիբլը ստեղծագործական կյանքի առաջին շրջանում հարել է պոեզիայի «Պրոլետարական» ապա «Պոետիզմ» ուղղությանը։ Տարվել է նաև սյուրռեալիզմով։ Երկար տարիներ եղել է Վոլկերի և Նեզվալի ազդեցության տակ, բայց ի վերջո գտել է իր սեփական ճանապարհը։ Բիբլի առաջին՝ «Ճանապարհ դեպի մարդիկ» ժողովածուն լույս է տեսել 1923 թվականին։ Բիբլը իր ստեղծագործություններով և հասարակական գործունեությամբ պայքարել է բռնության ու դաժանության, կեղծիքի ու խավարամոլության դեմ։ Նրա համար կոմունիզմ և պոեզիա բառերը հոմանիշ էին «մարդու երջանկություն» արտահայտությանը ։
Ծանոթագրություններ
Կատեգորիա:Չեխ գրողներ Կատեգորիա:Ինքնասպան գրողներ Կատեգորիա:Չեխ բանաստեղծներ Կատեգորիա:20-րդ դարի բանաստեղծներ Կատեգորիա:Առաջին համաշխարհային պատերազմի մասնակիցներ Կատեգորիա:Բանաստեղծներ այբբենական կարգով
Մերխեուլ
Բնակչություն
1886 թվականին արված հաշվառումների համաձայն, Մերխեուլում ապրում էր 446 քրիստոնյա և 20 սուննի մուսուլման։ Ըստ սոցիալական շերտավորման, գյուղն ուներ 15 ազնվական, 5 իշխան, 5 քրիստոնյա հոգևորական և 436 հասարակ գյուղացի։
1877 թվականին, Ռուսական կայսրությունը աբխազների նկատմամբ իրականացրել է մուհաջիրության քաղաքականություն և նրանց, որպես մուսուլմանների, աքսորել Օսմանյան կայսրություն։ Նման ճակատագրի են արժանացել նաև Մերխեուլի աբխազները։ 1886 թվականին գյուղում մնացել էր 7 աբխազական ընտանիք` թվով 20 մարդ։ Նրանց փոխարեն, գյուղն սկսեցին բնակեցնել ռուսներով և մեգրելներով։
1989 թվականին, Մերխեուլի գյուղական խորհրդի կազմում բնակվում էր 3939 մարդ ։ Ժամանակակից Մերխեուլում բնակվում են հիմնականում հայեր։ 2011 թվականի հաշվառումների համաձայն, գյուղն ուներ 839 բնակիչ, որից 640 (76,3%) - հայեր, 79 (9,4%) - վրացիներ, 72 (8,6%) - աբխազներ, 37 (4,4%) - ռուսներ և այլն ։
Բնակիչներն զբաղվում են ծխախոտի, թեյի և եգիպտացորենի մշակությամբ, այգեգործությամբ, անասնապահությամբ, մեղվաբուծությամբ և շերամապահությամբ։ Խորհրդային տարիներին գյուղն ուներ հայ-վրացական միջնակարգ դպրոց, հայկական տարրական դպրոց, գրադարան, ակումբ, հիվանդանոց և կենցաղսպասարկման կոմբինատ։
Հայերը եկել են Տրապիզոնի և Օրդուի շրջակա գյուղերից` 1897 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Բերնիկուր
Բերնիկուր (Bergnicourt), համայնք Ֆրանսիայի Շամպայն-Արդեն մարզի Արդեններ գավառում ։
Աշխարհագրություն
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 142 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 32։ Ակտիվության ցուցանիշը կազմում է 77,5 %։ 110 աշխատունակ մարդկանցից աշխատել է 104 անձ (58 տղամարդ և 46 կին)։ Գործազուրկ են եղել 6 անձ (0 տղամարդ և 6 կին)։ 32 անաշխատունակներից 1-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ելտկուզյաններ
Ելտկուզյաններ, ֆեոդալական դինաստիա Ատրպատականում և Հյուսիսային Իրանում (1136—1225 թվականներ)։ Հիմնադիրն էր ծագումով ստրուկ Շամսադդին Ելտկուզը (Իլդեգիզ, իշխել է 1136—1174 թվականներին), որին ղփչաղների գերությունից ազատել էր Իրաքի սելջուկյան սուլթան Մասուդը։
Նոզիպո Մարեր
Նոզիպո Մարեր (Ջ. Նոզիպո Մարեր, Nozipo Maraire, ), զիմբաբվեցի բժիշկ, նյարդավիրաբույժ, գործարար, գրող։ Նյու Յորք Թայմսի կողմից «Տարվա գիրք» և Բոստոս Գլոբի բեստսելեր համարվող 1996 թվականին հրատարակված «Զենզելե. Նամակ դստերս» վեպի հեղինակն է։ Վեպը թարգմանվել է շուրջ 14 լեզուներով։
Ելտկուզյաններ
Գործունեություն
1136 թվականին Շամսադդին Ելտկուզը սելջուկներից գրավել է Ատրպատականի և Իրանի մի մասը։ Ելտկուզյանները պատերազմել են Շիրվանի, Վրաստանի։ 1170 թվականին նվաճել են Սյունիքի թագավորությունը, ապա հասել Դվին։ Ելտկուզի որդու՝ Մուհամմադ Փահլավանի, օրոք Ելտկուզյանների մայրաքաղաքը Համադանն էր՝ 12-րդ դարի վերջին։ Զաքարյանների գլխավորությամբ սկսված հայկական հողերի միավորման ընթացքում Ելտկուզյանները վտարվել են Արաքսից հյուսիս գտնվող շրջաններից։ 1207—1208 թվականներին Ելտկուզյանները հարձակվել են Անիի վրա։ Զաքարե և Իվանե իշխանները, որպես հատուցում, արշավել են Արդաբիլ։ Հայ-վրացական միացյալ զորքերի հակահարվածներից, ապա մոնղոլների արշավանքներից (1220—1222 թվականներ) թուլացած Ելտկուզյաններին վերջնականապես կործանեց Խորեզմշահ Ջալալեդդինը՝ 1225 թվականին։
Կատեգորիա:Միջնադարյան Իրան Կատեգորիա:Պարսկաստանի և Իրանի միապետություններ Կատեգորիա:Թյուրքական արքայատոհմեր
Յանու պանիր
Յանու պանիր (Jāņu siers), լատվիական ազգային պանրատեսակ, որի պատրաստումն ու համտեսում-ճաշակումը տարվա ամենաերկար օրերին՝ հունիսի 21-23-ին նշվող արևի ու պտղաբերության տոնի՝ Յանի տոնի պարտադիր տարրերից մեկն է ավանդաբար համարվում։ Պանրի այդ տեսակը ներկայումս դարձել է լատվիական մշակույթի խորհրդանիշերից մեկը ։
2015 թվականի նոյեմբերի 16-ին Եվրոպական խորհուրդը յանու պանիրը ներառել է Traditional Speciality Guaranteed (TSG) գրանցամատյանում ։ Լատվիայում այդ պանրատեսակն արտադրելու թույլտվություն շնորհված է ընդամենը հինգ ձեռնարկության (Valmieras piens-ին, Rankas piens-ին, Lazdonas piensaimnieks-ին, Straupe-ին, Dundaga-ին), և միայն դրանք իրավունք ունեն արտադրելու (այն էլ՝TSG չափանիշների իրականացմամբ) և իրենց արտադրանքը պիտակավորելու որպես Jāņi պանիր ։
Բաղադրիչները
Հիմնական բաղադրամասերն են կաթնաշոռը (լատիշերեն՝ biezpiens) և թարմ կաթը, որոնց կարող են ավելացվել ալյ մթերքներ ու համեմունքներ։ (հաճախ, ավանդույթի համաձայն, եփելիս ավելացնում են քիմիոնի սերմեր)։
Պատրաստումը
Կաթը տաքացնում են, մասնաբաժիններով ավելացնում կաթնաշոռը, խառնում ու եռացնում (72–77 °C (162–171 °F), մինչև որ կաթը մերվում է, շիճուկն առանձնանում։ Շիճուկը հեռացնում են, առաջացած պանրազանգվածը քամում, տաք զանգվածին ավելացնում են կարագ, ձու, թթվասեևր, աղ, քիմիոն և մարմանդ կրակի վրա տաքացնում, անընդհատ խառնում, մինչև որ ստացվում է համասեռ զանգված։ Պատրաստի զանգվածը լցնում են կաղապարների մեջ, սառեցնում։ Սառը տեղում մի քանի օր մնալուց հետո պանիրը հասունանում է, և կարելի է արդեն ճաշակել ։
Գրականություն
Linda Dumpe, Anna Šmite, Aija Golde (2004). Jāņu siers. Rīga: SO «Siera klubs». 204. lpp. ISBN 9984-976-20-3.
Արտաքին հղումներ
Կատեգորիա:Սնունդ Կատեգորիա:Պանիրներ Կատեգորիա:Ազգային խոհանոց Կատեգորիա:Կաթնամթերք
Նոզիպո Մարեր
Կենսագրություն
Նոզիպո Մարերը ծնվել է Հարարեում 1966 թվականին, գաղութային Ռոդեսիայից անկախ Զիմբաբվե անցումային ժամանակահատվածում։ Մարերի նախնիներն ու ազգականները ներգրավված են եղել անկախության պատերազմի մեջ։ Մարերը հեռացել է Զիմբաբվեից պատերազմի ժամանակ։ Դպրոց հաճախել է Կանադայում, ԱՄՆ-ում, Ջամայկայում։ Սովորել է Հարվարդի համալսարանում և Նյու Յորքի Կոլումբիայի համալսարանի բժիշկների և վիրաբույժների քոլեջում։ Նյարդավիրաբուժության դասընթացներ է անցել Եյլի բժշկական դպրոցում։
Մարերը Զիմբաբվե վերադարձել է մինչև պատերազմի ավարտը՝ ռասիզմի ու վախի ժամանակաշրջանում։ Զիմբաբվեի սպիտակամորթ բնակիչները, չնայած փոքր թվաքանակի, կառավարում էին երկրի սևամորթ բնակչությանը։
Նյարդաբանական վիրաբույժների Կոնգրեսի կողմից արժանացել է կլինիկական կրթաթոշակների, որի ընթացքում Նյու Յորքում մանկական նյարդավիրաբուժության բնագավառում աշխատել է դոկտոր Ֆրեդ Էփստեյնի հետ ։
Մարերը դասախոսություններով հանդես է գալիս աշխարհի տարբեր համասլարաններում ու քոլեջներում։ Եղել է մի շարք կազմակերպությունների խորհրդի նախագահ, այդ թվում՝ The Rotary Foundation, The Ross Ragland Theater և The South North Development Institute: Աշխատել է մի շարք զարգացման գործակալությունների հետ՝ ներառյալ Առողջապահության համաշխարհային կազմակերպությունը, NORAD, Նորվեգիական աջակցության գործակալությունը, Synergos ինստիտուտը, որտեղ եղել է խորհրդատու, ծրագրի համակարգող, աջակցել է Հարավային Աֆրիկայում համայնքային ներդրումների ձևավորման գործընթացին։
2010 թվականին եղել է Բրիտանական ավիաուղիների դեմ առ դեմ ձեռնարկատեր մրցանակակիրներից մեկը Ecosurgica-ում (առողջապահական նորարաությունների կենտրոն) գործունեության՝ Հարավային Աֆրիկայում մատչելի առողջապահության հասանելիության տեսլականի համար։ Հիմնադրել է Cutting Edge Neurosurgeon Inc. համացանցային ստարտափը։
Անձնական կյանք
Ապրում և գործում է միաժամանակ ԱՄՆ-ում և Զիմբաբվեում։ Ամուսնացած է ուրոլոգ Ալեն Չիուրայի հետ։ Ունեն չորս երեխա։
Արտաքին հղումներ
Կատեգորիա:Զիմբաբվեցի վիպասաններ Կատեգորիա:Զիմբաբվեցի նյարդավիրաբույժներ Կատեգորիա:Հարվարդի համալսարանի շրջանավարտներ
Սամվել Պագգալյան
Սամվել Պագգալյան Պ., հայ բանաստեղծ։
Գործունեություն
1967-1976 թվականներին վարել է ՖՀԱԵՄ-ի (Ֆրանսիայի հայ ավետարանական եկեղեցիների միության) նախագահի պաշտոնը։ Մեծ ջանքեր է ներդրել տարբեր երկրների համայնքների միջև հարաբերությունների զարգացման գործում ։
Աշխատակցել է «Հայրենիք» (Բոստոն), «Վերելք» (Մարսել) պարբերականներին։ Օգտագործել է Սամուէլ Պ. ծածկանունը ։
Ծանոթագրություններ
Կատեգորիա:Ֆրանսահայ բանաստեղծներ
Վիշել Նանտյոյ
Վիշել Նանտյոյ (Vichel-Nanteuil), կոմունա Ֆրանսիայի Պիկարդիա մարզի Էնա գավառում։ Մտնում է Վիլեր Կոտրե կանտոնի կազմի մեջ։ Հանդիսանում է Շատո Տերրիի շրջանի կոմունա։ Փոստային ինդեքս՝ 02210:
Համայնքի INSEE կոդ՝ 02796։
Բնակչություն
Համայնքի բնակչությունը 2010 թվականին կազմում էր 95 մարդ։
Տնտեսություն
2010 թվականի տվյալներով՝ աշխատունակ տարիքի 63 մարդկանցից (15-64 տարեկան) 46-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը՝ 73,0 %, 1999 թվականին եղել է 75.9 %)։ 46 աշխատունակ բնակիչներից 44-ը աշխատում էին (25 տղամարդ և 19 կին), անաշխատանք էին 2-ը (1 տղամարդ և 1 կին)։ 17 անգործունակ մարդկանցից 6-ը աշակերտներ կամ ուսանողներ էին, 6-ը՝ թոշակառու, 5-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր
Վոլոսովսկի շրջան
Վոլոսովսկի շրջան (Волосовский муниципальный район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1927 թվականին։ Վարչական կենտրոնը՝ Վոլոսովո ։
Բնակչություն
2010 թվականի մարդահամարի արդյունքներով շրջանում բնակվում էր 49443 մարդ։ Բնակչության խտությունը կազմում էր 18,45 մարդ/կմ²։
Արտաքին հղումներ
Կատեգորիա:Լենինգրադի մարզ Կատեգորիա:Ռուսաստանի շրջաններ ըստ դաշնային սուբյեկտների
Սիմոնովիչի տուն (Տագանրոգ)
Սիմոնովիչի տուն (Дом Симоновича), մշակութային ժառանգության օբյեկտ ՌԴ Ռոստովի մարզի Տագանրոգ քաղաքում։ Գտնվում է Չեխովի փողոց, 30 հասցեում ։ Համաձայն Ռոստովի մարզի վարչակազմի ղեկավարի 16.01.1995 թվականի № 7 որոշման` ենթակա է պահպանման և վերանորոգման ։
Պատմություն
Վաճառական Չիլիկինը կառուցեց նոր շենք Չեխովի փողոց, տուն 30 հասցեում 1850-ական թվականներից հետո։ Նա այդ տան սեփականատերն էր մինչև 1890-ական թվականների սկիզբը, այնուհետև այն վաճառեց ռոստովցի վաճառական Մարկուս Գորդոնին։ Արդեն 1906 թվականին տունը կրկին փոխեց սեփականատիրոջը, այն գնեց Լոգաչովը։ Իսկ 1915 թվականից մինչև 1918 թվականը տունը պատկանում էր Սիմոնովիչին, որի անունով էլ շենքը ստացել է իր պատմական անվանումը, թեև սեփականատերն այդ տանը չի ապրել, այլ հանձնել է վարձակալությամբ շրջանային ոստիկանական վարչության կարիքների համար։ Շենքի որոշ տարածքներում գտնվում էր հողային գործերի շրջանային կոմիտեն։ Շենքում գործել է տպարան։ XXI դարում սա բնակելի տուն է։
Նկարագրություն
Տունը երկհարկանի է` կառուցված քարից։ Ցանցկեն ծածկով արտասանդուղքը տեղադրված է ոչ կենտրոնով, այլ շեղված է դեպի աջ։ Տան անկյունն ունի կլորացված ձև, դրա վերևում գտնվում է յուրօրինակ ճակտոնը։ Լուսամուտների վերևի տարածքը զարդարում են դեկորի տարբեր տարրեր։
Ծանոթագրություններ
Կատեգորիա:Տագանրոգի շենքեր և կառույցներ Կատեգորիա:Տագանրոգի տեսարժան վայրեր
Հալյուցիոգեն ցլամարտիկը
«Հալյուցիոգեն ցլամարտիկը», իսպանացի նկարիչ Սալվադոր Դալիի աշխատանքն է, ստեղծվել է 1968-1970 թվականներին։ Գտնվում է Ֆլորիդա նահանգի Սենտ-Պետերբուրգում՝ Սալվադոր Դալիի թանգարանում։
Տեղեկություններ նկարի մասին
Ըստ նկարիչի, այս կտավն իրեն ամբողջությամբ արտացոլում է ընդամենը մեկ նկարում, քանի որ այս կտավում ներկայացված է Դալիի կերպարների ողջ անթոլոգիան։ Աջ ներքևի անկյունում պատկերված է հենց ինքը Դալին վեց տարեկան հասակում, դեպի իրեն են թռչում ճանճերը, վերևից կարծես նկարի վրա իշխում է Գալա Դալիի գլուխը։ Միլոսյան Վեներայի բազամթիվ կերպարները աստիճանաբար պտտվում են, փոխելով սեռը։ Հենց ցլամարտիկի դեմքը կարելի է տեսնել աջից երկրորդ Միլոսյան Վեներայի կերպարով։ Նրա կուրծքը ձևավորում է ցլամարտիկի քիթը, իսկ գլուխը՝ աչքերը։ Վեներայի որովայնի ստվերը ստեղծում է նրա բերանի պատկերը։ Ավելի ներքև դեղին ստվերը պատկերում է նրա փողկապը, իսկ Վեներայի հանդերձանքը՝ վերնաշապիկը։ Ավելի ձախ լեռների ֆոնին, որտեղ պահված է սպանված ցլի գլուխը, կարելի է տեսնել ցլամարտիկի բաճկոնը ։
Արտաքին հղումներ
Կատեգորիա:Նկարներ այբբենական կարգով Կատեգորիա:Սալվադոր Դալիի նկարներ Կատեգորիա:1970 նկարներ
Վսեվոլոժսկի շրջան
Վսեվոլոժսկի շրջան (Всеволожский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1936 թվականին։ Վարչական կենտրոնը՝ Վսեվոլժսկ ։
Աշխարհագրություն
Շրջանի տարածքի մակերեսը կազմում է 3036,4 կմ²։
Բնակչություն
2011 թվականի մարդահամարի արդյունքներով շրջանում բնակվում էր 260478 մարդ։ Բնակչության խտությունը կազմում էր 85,79 մարդ/կմ²։
Արտաքին հղումներ
Կատեգորիա:Լենինգրադի մարզ Կատեգորիա:Ռուսաստանի շրջաններ ըստ դաշնային սուբյեկտների
Վո Անդինի
Վո Անդինի (Vaux-Andigny), կոմունա Ֆրանսիայի Պիկարդիա մարզի Էնա գավառում։ Մտնում է Գիզ կանտոնի կազմի մեջ։ Շրջանը՝ Վերվեն։ Փոստային ինդեքս՝ 02110:
Համայնքի INSEE կոդ՝ 02769։
Բնակչություն
Համայնքի բնակչությունը 2010 թվականին կազմում էր 959 մարդ։
Տնտեսություն
2010 թվականի տվյալներով՝ աշխատունակ տարիքի 574 մարդկանցից (15-64 տարեկան) 389-ը տնտեսապես ակտիվ էին, 176-ը՝ ոչ ակտիվ (ակտիվության ցուցանիշը՝ 69,3 %, 1999 թվականին եղել է 65,1 %)։ 398 աշխատունակ բնակիչներից 309-ը աշխատում էին (185 տղամարդ և 124 կին), անաշխատանք էին 89-ը (49 տղամարդ և 40 կին)։ 176-ը անգործունակ մարդկանցից 38-ը աշակերտներ կամ ուսանողներ էին, 58-ը թոշակառու, 80-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր
Պանայոտ Պիպկով
Պանայոտ Խրիստով Պիպկով (Панайот Христов Пипков, ), բուլղարացի կոմպոզիտոր, երգերի հեղինակ, երգչախմբի խմբավար, դերասան, դրամատուրգ։
Հայտնի բուլղարացի կոմպոզիտոր Լյուբոմիր Պանայոտովի հայրն է ։
Կենսագրություն
Աշխատել է դիրիժոր Ռուսեի և Վառնայի երաժշտախմբերում։ Լովեչում աշխատել է երաժշտության ուսուցիչ ։ Ղեկավարել է քաղաքային հոգևոր նվագախումբը, եղել է 34 հետևակային գնդի զինվորական նվագախմբի կապելմեյստերը (1904)։ Այս շրջանում ստեղծել է հոգևոր նվագախմբի, երգչախմբի համար ստեղծագործություններ, մանկական երգեր։
Տեղափոխվելով Սոֆիա՝ Պիպկովը երաժշտություն է դասավանդել Կանանց առաջին և երկրորդ գիմնազիաներում և Կանանց մանկավարժական ուսումնարանում։ 1912-1918 թվականներին մասնակցել է Բալկանյան և Առաջին համաշխարհային պատերազմներին որպես զինվորական նվագախմբերի կապելմեյստեր։ Պատերազմից հետո աշխատել է մի շարք թատրոններում որպես դերասան և դիրիժոր։
Պանայոտ Պիպկովը եղել է իր որդու՝ նշանավոր կոմպոզիտոր Լյուբոմիր Պանայոտովի ուսուցիչներից մեկը։ 2001 թվականին ճանաչվել է Լովեչի պատվավոր քաղաքացի, նրան անունն են կրում Լովեչի ու Սոֆիայի երաժշտական հաստատություններ։
Գործունեություն
Պանայոտ Պիպկովը պատկանում է այսպես կոչված «առաջին սերնդի» կոմպոզիտորների դասին, բուլղարական պրոֆեսիոնալ երաժշտության ռահվիրաներից մեկն է։ Պիպկովն առաջին բուլղարացի կոմպոզիտորն է, որ գրել է ստեղծագործություններ դաշնամուրի համար։
Մասնակցել է դրամատիկական (Վ. Դրումևի «Իվանկո», Ի. Վազովի «Անդունդի եզրին») և օպերային (Գեորգի Աթանասովի «Գերգանա», «Լքված ջրաղաց», Ժյուլ Մասնեի «Վերթեր» (Բուլղարիայի առաջին ներկայացումը), Բեդրժիխ Սմետանայի «Վաճառված հարսնացուն», Ռուջերո Լեոնկավալոյի «Պայացներ») ներկայացումների կայացմանը Սոֆիայի թատրոններում։
Պանայոտ Պիպկովի դերասանական գործունեությունը կապված է եղել տարբեր թատերական խմբերի հետ։ Պիպկովը խաղացել է Սոֆիայի «Հիմք» (1889—1890) դրամատիկական թատերախմբում, դրամատիկական օպերային խմբում (1890), «Արցունք և ծիծաղ» թատրոնում (1992—1993)։ Պիպկովի դրամատիկ դերերից են եղել Լուկինը (Ն. Վ. Գոգոլ. «Ռևիզոր»), Գրոսսը (Լ. Անդրեև. «Սաբինուհիների առևանգումը»), Կոնտիի (Լեսինգ. «Էմիլյա Գալոտի»)։
Գրականություն
Կատեգորիա:Բուլղարացի կոմպոզիտորներ Կատեգորիա:Կոմպոզիտորներ այբբենական կարգով Կատեգորիա:Օպերային կոմպոզիտորներ Կատեգորիա:Բուլղարացի դերասաններ Կատեգորիա:Բուլղարացի դրամատուրգներ Կատեգորիա:Բուլղարացի դիրիժորներ Կատեգորիա:Բուլղարացի մանկավարժներ
Կոնֆոլան
Կոնֆոլան (Confolens), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2013 թվականի դրությամբ կազմում է 2721 մարդ, բնակչության խտությունը` 115.15 մարդ/կմ²։ Բնակավայրը զբաղեցնում է 23.63 կմ² տարածք։
Աշխարհագրություն
Գտնվում է Փարիզ քաղաքից 340 կմ հարավ, Պուատիե քաղաքից` 70 կմ հարավ, Անգուլեմ քաղաքից` 60 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1499 աշխատունակ (15-64 տարեկան) բնակիչ, որոնցից ակտիվ էին 1060-ը, իսկ ոչ ակտիվները` 439։ Ակտիվության ցուցանիշը կազմում է 70,7 %։ 1060 աշխատունակ մարդկանցից աշխատել է 939 անձ (459 տղամարդ և 480 կին)։ Գործազուրկ են եղել 121 անձ (64 տղամարդ և 57 կին)։ 439 անաշխատունակներից 123-ը եղել են աշակերտներ կամ ուսանողներ, 197-ը` թոշակառուներ, իսկ 119-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լա Բերլիեռ
Լա Բերլիեռ (La Berlière), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 47 մարդ, բնակչության խտությունը` 4.46 մարդ/կմ²։ Բնակավայրը զբաղեցնում է 10.54 կմ² տարածք։
Աշխարհագրություն
Գտնվում է Փարիզ քաղաքից 210 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 32 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 32 աշխատունակ (15-64 տարեկան) բնակիչ, որոնցից ակտիվ էին 17-ը, իսկ ոչ ակտիվները` 15։ Ակտիվության ցուցանիշը կազմում է 53,1 %։ 17 աշխատունակ մարդկանցից աշխատել է 14 անձ (11 տղամարդ և 3 կին)։ Գործազուրկ են եղել 3 անձ (0 տղամարդ և 3 կին)։ 15 անաշխատունակներից 0-ը եղել են աշակերտներ կամ ուսանողներ, 4-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տիխվինի շրջան
Տիխվինի շրջան (Тихвинский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1927 թվականին։ Վարչական կենտրոնը՝ Տիխվին ։
Աշխարհագրություն
Շրջանի տարածքի մակերեսը կազմում է 7018 կմ²։
Բնակչություն
2010 թվականի մարդահամարի արդյունքներով շրջանում բնակվում էր 70988 մարդ։ Բնակչության խտությունը կազմում էր 10,12 մարդ/կմ²։
Արտաքին հղումներ
Կատեգորիա:Լենինգրադի մարզ Կատեգորիա:Ռուսաստանի շրջաններ ըստ դաշնային սուբյեկտների
Ալկոբասա (Բաիա)
Ալկոբասա (Alcobaça) համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հարավային մարզը։ Մտնում է տնտեսական կարգավիճակ ունեցող Պորտու Սեգուրուի գավառի մեջ։ Բնակչությունը կազմում է 24344 մարդ, ըստ 2006 թվականի տվյալների։ Տարածքը կազմում է 1505,992 կմ2։ Բնակչության խտությունը՝ 16,2 մարդ/կմ²։
Պատմություն
Քաղաքը հիմնադրվել է 1772 թվականին։
Սոտերել
Սոտերել (Sauterelle), լրիվ անունը ֆրանսերենով՝ Arbalète sauterelle type A D’Imphy (А տիպի արբալետ «Մորեխ» դ՛Իմֆի), ֆրանսիական հաստոցային արբալետ, նախատեսված նռնակներ նետելու համար։ Օգտագործել են Ֆրանսիայի, Մեծ Բրիտանիայի և Գերմանիայի զորքերը Առաջին համաշխարհային պատերազմի Արևմտյան ճակատում։ Հատուկ խրամատային մարտերի համար նախագծել է ֆրանսիական բանակի սպա Էլի Անդրե Բրոկը։ Զենքը հնարավորություն է տվել  բարձր հետագծով նռնակները նետել հակառակորդի խրամատ։ Բանակում օգտագործվել է բանակի գեներալ Անրի Բերտլոյի առաջարկով ։
Նկարագիր
Նախագծողը ֆրանսիական բանակի հրետանու սպա Էլի Անդրե Բրոկն (Elie André Broca) էր, ով մինչև պատերազմը գիտնական էր և զբաղվում էր բժշկական ասպարեզի, օպտիկայի և ռազմական տեխնիկայի (գաղտնալսման համար նախատեսված դիրժաբլներ և ստորջրյա նավեր) հետազոտություններով։ 1915 թվականի մարտ ամսին նա պատենտավորել է իր գյուտը  (ֆրանսիական պատենտ № 502,158)։ Չնայած նախնական ոչ դրական կարծիքին, բանակի գեներալ Անրի Բերտլոյի առաջարկով զենքը մտել ֆրանսիական բանակի զինանոց։ Բրոկը հասել է դրան, որ մի ընկերություն սկսել է արտադրել արբալետները, և դրանք արժանացել են զինվորների հավանությանը ։
Սոտերելը բրիտանական Լիչի խրամատային կատապու;տից թեթև և դյուրաշարժ էր, բայց բավարար հզորություն չուներ։ Արբալետի քաշը 24 կգ էր։ Սոտերելով հնարավոր էր ֆրանսիական F1 կամ բրիտանական Միլսի նռնակները և հատուկ տեսակի 14 նռնակը նետել 110-140 մ ։ Պատրաստված էր ամբողջովին մետաղից ուներ ռեսորային կառուցվածք և պողպատե լարից աղեղ։ Աղեղը ձգվում էր հատուկ պտտվող մեխանիզմով ։
Կրակելու համար հարկավոր է արբալետը խրամատում տեղադրել 45° անկյան տակ։ Աղեղի լարման աստիճանից կարելի էր իմանալ, թե նռնակը ինչ հեռավորություն կանցնի։ Կար հատուկ սանդղակ, որը ցույց էր տալիս թե երբ դադարեցնել աղեղ ձգելը։ Հաշվարկը երկու անձից էր։ Մեկ րոպեում հնարավոր էր չորս անգամ կրակել .։
Բրիտանացիները այս արբալետը օգտագործել են մինչև 1916 թվականը, մինչև որ չեն հայտնվել 2 դյույմանոց միջին և Սթոքսի ականանետերը ։
Ծանոթագրություններ
Կատեգորիա:Հրազեն
Մարգարիտա Գասպարյան
Մարգարիտա Մելիքի Գասպարյան (Маргарита Меликовна Гаспарян, ), ռուսաստանաբնակ հայազգի թենիսիստուհի։
Գասպարյանը հաղթել է մեկ մենախաղի և երեք զուգախաղի WTA մրցաշարերում, ինչպես նաև ինը մենախաղի և ութ զուգախաղի ITF մրցաշարերում։ 2016 թվականի մարտի 21-ին նա հասնում է իր լավագույն մենախաղային վարկանիշին՝ աշխարհի թիվ 41-րդ ռակետ, իսկ հունիսի 6-ին հասնում է զուգախաղի իր լավագույն արդյունքին՝ աշխարհի թիվ 25-րդ ռակետ։
Նա համարվում է է ռուս երիտասարդ թենիսիստուհիների մեջ ամենաուժեղ մեկ ձեռքով բեքհենդ հարվածին տիրապետողը։ 2015 թվականին մեկ շաբաթվա ընթացքում նա նվաճեց իր առաջին մենախաղային և զուգախաղային տիտղոսները Բաքվի գավաթում։ Նրան ներկայումս մարզում է Ելենա Մակարովան ։
Ընդհանուր տեղեկություն
Մարգարիտա Գասպարյանը ծնվել է հայազգի հոր՝ Մելիքի, և ռուս մոր՝ Լյուդմիլայի, ընտանիքում։ Գասպարյանը թենիս սկսել է խաղալ 5 տարեկան հասակում։ Նրա հայրը երկար ժամանակ զբաղվել է ծանրամարտով, իսկ մայրը՝ բիաթլոնով։ Գասպարյանի հարազատ ակումբը համարվում է ԲԿՄԱ-ն ։
2010-1
Գասպարյանը իր մասնագիտական կարիերան սկսել է $10,000 մրցանակով Սանկտ Պետերբուրգում կայացած մրցաշարում 2010 թվականի մարտի կեսին, որտեղ պարտվեց առաջին որակավորման փուլում։ Նրա հաջող մրցելույթը կայացավ Մինսկի մրցաշարում, որտեղ նա հասավ քառորդ եզրափակիչ մենախաղում և կիսաեզրափակիչ զուգախաղում։ Նրա առաջին եզրափակիչը եղավ Տյումենում, զուգախաղում Նատելա Ձալամիձեի հետ և ավարտվեց պարտությամբ 0–6, 2–6 հաշվով։
2012
2012 թվականին Գասպարյանը մենախաղերում նվաճեց չորս ITF (Միջազգային թենիսի ֆեդերացիա) տիտղոս, բոլորը մինչև 25 հազար ԱՄՆ դոլար մրցանակային ֆոնդով։ Բոլոր մենախաղերի տիտղոսները նա նվաճեց Ռուսաստանում։ Նա նվաճեց Կրեմիլինի գավաթ 2012-ի ուղեգիր, սակայն պարտվեց Լուսիա Սաֆարովային երեք սեթում։
2010-2014 թվականներ. Կարիերայի սկիզբ
Գասպարյանը իր պրոֆեսիոնալ կարիերան սկսել է Սանկտ Պետերբուրգի ITF $ 10,000 մրցաշարում, 2010 թվականի մարտի կեսին, պարտվելով որակավորման առաջին փուլում։ Նրա առաջին հաջողությունը գալիս է մեկ այլ $ 10,000 մրցաշարում՝ Մինսկում, դուրս գալով մենախաղի քառորդ եզրափակիչ և զուգախաղի կիսաեզրափակիչ։ Առաջին եզրափակիչին նա հասնում է Տյումենի մրցաշարի զուգախաղում, որտեղ համագործակցելով Նաթելա Ձալամիձեի հետ, նրանք 2011 թվականին պարտվում են Դարյա Կասատկինա-Օլգա Սավչուկ զույգին՝ 0-6, 2-6։
2012 թվականին Գասպարյանը շահում է չորս տիտղոս ITF-ի մենախաղի մրցաշարերում, բոլորն էլ 25К մակարդակի։ Նրա բոլոր տիտղոսները շահվել են Ռուսաստանում կայացած մրցաշարերում։ Նա ուայլդ-քարտ է ստանում 2012 թվականի Կրեմլի գավաթին, սակայն երեք սեթում պարտվում է Լյուսիա Շաֆարժովային։
2014 թվականի WTA Tour-ը Գասպարյանի համար առավել արդյունավետ էր, հատկապես տարվա վերջին, իսկ զուգախաղում նա բարելավում է իր վարկանիշը, երկու հաղթանակ տանելով ITF խոշոր մրցաշարերում՝ մասնակցելով չորս մրցաշարի եզրափակիչի։
Գասպարյանը մասնակցում է 2014 թվականի Տաշքենդի մրցաշարի որակավորման փուլին, սակայն պարտություն է կրում։ Նա Մեծ Սաղավարտի մրցաշարում նորամուտում է ԱՄՆ բաց առաջնությունում, որտեղ մասնակցում է որակավորման մրցաշարին։ 2014 թվականի մրցաշրջանի վերջում Գասպարյանը լավ արդյունքների է հասնում Եգիպտոսի Շարմ էլ Շեյխի ITF մրցաշարում, որտեղ շահում է իր հերթական ITF տիտղոսը։
2015 թվական. Առաջին WTA տիտղոս, Մեծ Սաղավարտի նորամուտ
Գասպարյանը հաղթանակ է տանում ITF մենախաղի երեք և զուգախաղի մեկ մրցաշարերում։ Բացի այդ, նա ևս մեկ ITF եզրափակիչում՝ Տրնավայի $ 100,000-ում, պարտություն է կրում Դանկա Կովինիչից՝ 5-7, 3-6։ Այնուհետև նա որոշում է մասնակցել WTA մրցաշարերի։
Մայիսին Գասպարյանը իր գլխավոր նորամուտն է իրականացնում, մասնակցելով Ֆրանսիայի բաց առաջնությանը, որտեղ նա երկու սեթում պարտվում է Անա Կոնյուխին։ Հունիսի 29-ին նա մասնիակցում է Մեծ Սաղավարտի երկրորդ մրցաշարին՝ Ուիմբլդոնի հիմնական ցանցին, որտեղ առաջին շրջանում նրա մրցակիցն էր աշխարհի թիվ 1 ռակետ Սերենա Ուիլյամսը։ Նա Ուիլյամսին դիմադրություն է ցույց տալիս առաջին սեթի սկզբում, սակայն պարտություն է կրում՝ զիջելով խաղի 13 եզրափակիչ սեթերից 11-ում։
Հովհաննես Հովհաննիսյան (բանաստեղծ)
Հովհաննես Մկրտիչի Հովաննիսյան, հայ բանաստեղծ։
Մարգարիտա Գասպարյան
2015 թվական. Առաջին WTA տիտղոս, Մեծ Սաղավարտի նորամուտ
Գասպարյանի իր առաջին WTA տիտղոսը շահում է Բաքվում, եզրափակիչում առավելության հասնելով Պատրիսիա Մարիա Տիգի նկատմամբ։ Նա դառնում է առաջին մեկ ձեռքով բեքհենդի թենիսիստուհին, ով տիտղոս է նվաճում 2015 թվականի WTA մրցաշրջանում ։ Մենախաղի հաջող ելույթների արդյունքում Գասպարյանի վարկանիշը բարձրանում է մինչև 71-րդ հորիզոնական։ Գասպարյանը, համագործակցելով Ալեքսանդրա Պանովայի հետ, հաղթանակ է տանում Բաքվիի WTA մրցաշարի զուգախաղում, եզրափակիչում առավելության հասնելով Վիտալիա Դյաչենկո-Օլգա Սավչուկ զույգի նկատմամբ։ Ձեռք բերված հաջողությունների շնորհիվ Գասպարյանը զուգախաղի վարկանիշում բարձրանում է 84-րդ հորիզոնական։
Հովհաննես Հովհաննիսյան (բանաստեղծ)
Կենսագրություն
Նախնական կրթությունը ստացել է ծխական դպրոցում, ապա՝ Երևանի պրոգիմնազիայում։ 1877 թվականին ընդունվել է Մոսկվայի Լազարյան ճեմարանի III դասարանը, 1884 թվականին՝ համալսարանի պատմալեզվագրական ֆակուլտետը, որն ավարտել է 1888 թվականին։ 1889 թվականին ճանապարհորդել է Եվրոպայում (Կոստանդնուպոլիս, Փարիզ, Վիեննա, Լոնդոն)։ Երկար տարիներ Էջմիածնի Գևորգյան ճեմարանում դասավանդել է ռուս գրականություն և լեզու, ընդհանուր գրականություն, հունարեն։ 1912 թվականին կարճ ժամանակով աշխատել է Բաքվում։ Բաքվի կոմունայի օրերին (1918 թվական) եղել է նրա լուսբաժնի վարիչը։ Ողջունել է սովետական կարգերի հաստատումը Հայաստանում, նվիրվել երկրի վերաշինության ու լուսավորության գործին։ Եղել է Վաղարշապատի գավառի լուս-բաժնի վարիչ։ 1922 թվականին աշխատել է ՀՄՍՀ ժողկոմխորհի օրենսդրական հանձնաժողովում։
Մարգարիտա Գասպարյան
2015 թվական. Առաջին WTA տիտղոս, Մեծ Սաղավարտի նորամուտ
Connecticut Open մրցաշարում նա առաջին շրջանում պարտվում է Կրիստինա ՄակՀեյլին։ Բացի այդ, նա պարտություն է կրում նաև ԱՄՆ բաց առաջնության որակավորման մրցաշարում, երկու սեթում պարտվելով Ջեսիկա Պեգուլին։
Հովհաննես Հովհաննիսյան (բանաստեղծ)
Կենսագրություն
Երկար տարիներ Էջմիածնի Գևորգյան ճեմարանում դասավանդել է ռուս գրականություն և լեզու, ընդհանուր գրականություն, հունարեն։ 1912-ին կարճ ժամանակով աշխատել է Բաքվում։ Բաքվի կոմունայի օրերին (1918) եղել է նրա լուսաբաժնի վարիչը։
Մարգարիտա Գասպարյան
2015 թվական. Առաջին WTA տիտղոս, Մեծ Սաղավարտի նորամուտ
Այնուհետև Գասպարյանը պարտություն է կրում Տաշքենդի բաց առաջնության երկրորդ շրջանում, երկու սեթում պարտվելով գերմանուհի Աննա Լենա Ֆրիդզամին։ Այնուամենայնիվ, նա Ալեքսանդրա Պանովայի հետ միասին շահում են իրենց երկրորդ WTA տիտղոսը զուգախաղում, Տաշքենդի մրցաշարի եզրափակիչում առավելության հասնելով Վերա Դուշևինա-Կատերինա Սինյակովա զույգի նկատմամբ։
Հովհաննես Հովհաննիսյան (բանաստեղծ)
Ստեղծագործություն
1883 թվականին «Աղբյուր»-ում լույս է տեսել Հովհաննիսյանի առաջին բանաստեղծությունը։ 1887 թվականին հրատարակվեց «Բանաստեղծություններ» ժողովածուն, որը ճանաչում բերեց հեղինակին։ 1908 և 1912 թվականներին լույս տեսած ժողովածուներն ամրապնդեցին նրա տեղը հայ պոեզիայի պատմության մեջ։ Հովհաննիսյանը ստեղծեց արևելահայ բանաստեղծական նոր դպրոց, որի ներկայացուցիչները դարձան Հովհաննես Թումանյանը, Ավետիք Իսահակյանը և ուրիշներ։ Հովհանիսյանի պոեզիան հագեցած է բնության սիրով, ռոմանտիկական մեղմությամբ ու քնարականությամբ («Ա՜խ, տվեք ինձ քաղցր մի քուն», 1884)։ Սիրային բանաստեղծությունները («Իզուր է, հոգիս, իզուր, իմ հրեշտակ», 1885, «Կուզեի լինել կարկաչուն վտակ», 1888) աչքի են ընկնում մարդու և բնության կապի ներդաշնակությամբ։ Նրա պոեզիան դեմոկրատական է, ժողովրդային։ Հովհաննիսյանը ընդգծել է իր սերը ճնշվածների ու հարստահարվածների նկատմամբ, պատկերել ժողովրդի ցավերն ու մտահոգությունները («Երկու ճանապարհ», 1883 թվական, «Մնաք բարով, արև, գարուն», 1887, «Աշուղ», 1887)։ Հայ պոեզիայում Հովհաննիսյանն առաջինն է, որ ռեալիստական ճշմարտացիությամբ ներկայացրել է գյուղական կյանքի ներքին հակասությունները («Գյուղի ժամը», 1886, «Հատիկ», 1886)։ Հովհաննիսյանի քնարերգության որոշ նմուշներ ձևով ու բովանդակությամբ առնչվում են ժողովրդական պոեզիայի հետ («Արազն եկավ լափին տալով», 1887, «Ալագյազ բարձր սարին», 1901)։ Դրանց մեջ արտահայտված են ժողովրդի պանդուխտ զավակների ապրումները, պատկերված է հայկական բնաշխարհը։ Հովհաննիսյանը մեծ հայրենասեր է։ Այդ սերը սկզբում ռոմանտիկական էր («Տեսե՞լ ես արդյոք այն բլուրները», 1880)։ Հետագայում նա գրեց «Մայրս» (1896), «Տղմուտ» (1887), «Նոր գարուն» (1897) ռեալիստական գործերը, որոնք արտահայտում էին հայ ժողովրդի կրած տառապանքները։ Հովհաննիսյանի հայրենասիրական ստեղծագործությանը հատուկ են քաղաքացիականությունը, հերոսականությունն ու լավատեսությունը։ Հայրենիքի անձնվեր զինվորը («Մարն ի վեր», 1896), բանաստեղծի համոզմամբ, չպետք է հանձնվի հուսահատության ու լքման տրամադրություններին։ Բանաստեղծը, խորանալով հայոց պատմության և ժողովրդական զրույցների մեջ, ստեղծել է գործեր, որոնցով ոգևորել է ժամանակակիցներին։ «Մյունյաց իշխանը» (1887) պատմահոգեբանական պոեմում Հովհաննիսյանը նորովի է մոտեցել հայոց պատմության որոշ հարցերի, մասնավորապես Վասակ Սյունու դերի լուսաբանմանը։ Հովհաննիսյանը անհաշտ է եղել չարի հանդեպ, տենչացել է լավն ու բարին («Արտավազդ», 1887, «Վահագնի ծնունդը», 1904, «Լուսավորչի կանթեղը», 1904)։ Հովհաննիսյանը բնագրից թարգմանել է եվրոպական և ռուս գրականության դասականների՝ Հոմերոսի, Գյոթեի, Շիլլերի, Հյուգոյի, Պուշկինի, Լերմոնտովի, Նեկրասովի, Հայնեի, Պետեֆիի, Ուլանդի և այլոց երկերը։ Դրանցից մի քանիսը (Վ. Միրակոմլյա, «Անգրագետ», 1886, Ուլանդ, «Երգչի անեծքը», 1888 և այլն) ինքնուրույնի արժեք ունեն։ Հովհաննիսյանը բյուրեղային պարզության հասցրեց հայ նոր պոեզիան, հարստացրեց հայ գրական լեզուն։
Մարգարիտա Գասպարյան
2015 թվական. Առաջին WTA տիտղոս, Մեծ Սաղավարտի նորամուտ
Լինցի Generali Ladies Linz մրցաշարում Գասպարյանը երկրորդ շրջանում հաղթում է 6-րդ դասակարգված Կամիլա Ջորջիին, սակայն հաջորդ շրջանում կրկին պարտվում է Աննա Լենա Ֆրիդզամին։
Հովհաննես Հովհաննիսյան (բանաստեղծ)
Ստեղծագործություն
1913 թվականին նշվեց բանաստեղծի գրական գործունեության 25-ամյակը, իսկ 1965 թվականին պետականորեն տոնվեց Հովհաննիսյանի ծննդյան 100-ամյակը։ 1948 թվականից ծննդավայրում գործում է Հովհաննիսյանի տուն-թանգարանը։
Մարգարիտա Գասպարյան
2015 թվական. Առաջին WTA տիտղոս, Մեծ Սաղավարտի նորամուտ
Կրեմլի գավաթում Գասպարյանը հաղթում է 9-րդ դասակարգված Կրիստինա Մլադենովիչին, սակայն քառորդ եզրափակիչում պարտվում է Անաստասիա Պավլյուչենկովային։
Տարվա իր վերջին մրցաշարում Գասպարյանը հասնում է 125K Open GDF Suez Seine-et-Marne WTA մրցաշարի քառորդ եզրափակիչ, որտեղ պարտություն է կրում Ֆրանչեսկա Սկիավոնեից։
2016 թվական. Թոփ-50, Ֆրանսիայի բաց առաջնության զուգախաղի կիսաեզրափակիչ
Գասպարյանը 2016 թվականի մրցաշրջանը սկսում է Բրիսբենում, սակայն պարտվում է որակավորման փուլի եզրափակիչում։ Սակայն մրցաշարին մասնակցելու Մարիա Շարապովայի հրաժարումից հետո, նա զբաղեցնում է նրա տեղը ։ Այնուամենայնիվ, նա ռաաջին շրջանում պարտվում է հայրենակցուհի Եկատերինա Մակարովային։ Հոբարտում Գասպարյանը երկրորդ շրջանում պարտվում է Յոհաննա Լարսոնին։
Ավստրալիայի բաց առաջնությունում նրան հաջողվում է հասնել չորրորդ շրջան, մինչ այժմ նրա լավագույն արդյունքը Մեծ Սաղավարտի մրցաշարերում։ Առաջին շրջանում նա երեք սեթում հաղթանակ է տանում 17-րդ դասակարգված Սառա Էրանիի նկատմամբ։ Չորրորդ շրջանում նա երկու սեթում պարտություն է կրում աշխարհի թիվ 1 ռակետ Սերենա Ուիլյամսից ։
Սանկտ Պետերբուրգի St. Petersburg Ladies' Trophy մրցաշարում Գասպարյանը հասնում է մինչև երկրորդ շրջան, որտեղ պարտվում է 4-րդ դասակարգված Անա Իվանովիչին։ Մրցաշարից հետո, փետրվարի 15-ին, Գասպարյանը համաշխարհային դասակարգման աղյուսակում հասնում է կարիերայում իր լավագույն արդյունքին, տեղ գրավելով Թոփ 50-ում, 41 համարի տակ։
Դոհայում Գասպարյանը մեծ տհաճություն է պարգևում 10-րդ դասակարգված Կարոլինա Պլիշկովային, առաջին շրջանում նրան պայքարից դուրս թողնելով 49 րոպեի ընթացքում։ Այնուամենայնիվ, նա չի կարողանում պահպանել հաջողությունը և երկրորդ շրջանում պարտվում է Անդրեա Պետկովիչին։
BNP Paribas Open մրցաշարում Գասպարյանը Օլգա Գովորցովային հաղթում է առաջին շրջանում, սակայն պարտվում է 9-րդ դասակարգված Ռոբերտա Վինչիին երկրորդ շրջանում՝ երկրորդ սեթում չիրացնելով երկու մաթչ-փոինթ։
Զուգախաղի հաջորդ կիսաեզրափակիչը բաժին է հասնում Մեծ Սաղավարտի մրցաշարին։ Ֆրանսիայի բաց առաջնության երրորդ շրջանում նա Սվետլանա Կուզնեցովայի հետ միասին պայքարից դուրս են թողնում 4-ր դասակարգված Թիմեա Բաբոշ-Յարոսլավա Շվեդովա զույգին, հաղթանակ տանելով երեք սեթում։ Չորրորդ շրջանում հաղթահարվում է 9-րդ դասակարգված չինուհիներ Սյույ Իֆան-Չժեն Սայսայ զույգի արգելքը։ Կիսաեզրափակիչում նրանք երեք սեթում պարտվում են 5-րդ դասակարգված Կարոլին Գարսիա-Կրիստինա Մլադենովիչ զույգին։ Մենախաղի մրցաշարում նրան առաջին շրջանում պարտության է մատնում 19-րդ դասակարգված Սլոան Սթիվենսը։
Ուիմբլդոնից հետո պարզ է դառնում, որ Գասպարյանը պետք է վիրահատության ենթարկվի, որի պատճառով բաց կթողնի մրցաշրջանի որոշ մասը, այդ թվում նաև Օլիմպիական խաղերը, որին ծրագրել էր մասնակցել Սվետլանա Կուզնեցովայի հետ զույգով ։
Արտաքին հղումներ
Կատեգորիա:Հայ թենիսիստներ Կատեգորիա:Ռուս թենիսիստներ Կատեգորիա:Հայկական ծագմամբ ռուսներ
Սարգիս Մաթևոսյան
Սարգիս Ղուկասի Մաթևոսյան, հայ ճարտարապետ, ճարտարապետության թեկնածու (1974)։
Լը Կորբյուզիեի ճարտարապետական ժառանգություն
ՅՈւՆԵՍԿՕ-ի օբյեկտի հաստատման պատմություն
2008 թվականի հունվարին Ֆրանսիան դիմել է ՅՈւՆԵՍԿՕ-ին՝ առաջարկելով Ֆրանսիայի տարածքում գտնվող 14 շինություններ համարել Համաշխարհային ժառանգության հուշարձան։ Ավելի ուշ Ֆրանսիայի առաջարկին միացել են այլ երկրներ ևս, որտեղ կան Լե Կորբյուզիեի ճարտարապետական կառույցներ։ Վերջնական նախագիծն անվանվել է Լե Կորբյուզիեի քաղաքային ու ճարտարապետական աշխատանքներ։ Ցանկում ընդգրկվել են շինություններ, որոնք գտնվում են Արգենտինայում, Բելգիայում, Գերմանիայում, Ֆրանսիայում, Հնդկաստանում, Ճապոնիայում և Շվեյցարիայում ։
Սարգիս Մաթևոսյան
Ծանոթագրություններ
Կատեգորիա:1924 ծնունդներ Կատեգորիա:Մխչյան գյուղում ծնվածներ Կատեգորիա:Հայ ճարտարապետներ Կատեգորիա:1992 մահեր Կատեգորիա:Մայիսի 11 մահեր Կատեգորիա:Երևան քաղաքում մահացածներ Կատեգորիա:ՀՊՃՀ շրջանավարտներ
Լը Կորբյուզիեի ճարտարապետական ժառանգություն
ՅՈւՆԵՍԿՕ-ի օբյեկտի հաստատման պատմություն
Միայն երրորդ փորձից 2016 թվականին ՅՈւՆԵՍԿՕ-ի 40-րդ նստաշրջանում հայտն ընդունվել է ։
Արտաքին հղումներ
Կատեգորիա:Մոդեռնիստ ճարտարապետություն Կատեգորիա:Համաշխարհային ժառանգություն Արգենտինայում Կատեգորիա:Համաշխարհային ժառանգություն Ճապոնիայում Կատեգորիա:Համաշխարհային ժառանգություն Հնդկաստանում Կատեգորիա:Համաշխարհային ժառանգություն Ֆրանսիայում Կատեգորիա:Համաշխարհային ժառանգություն Շվեյցարիայում Կատեգորիա:Համաշխարհային ժառանգություն Գերմանիայում Կատեգորիա:Բնակելի համալիրներ Կատեգորիա:Լե Կորբյուզիե
Իրմա Սթերն
Իրմա Սթերն (Irma Stern, ), հարավաֆրիկացի նկարչուհի։
Կենսագրություն
Իրմա Սթերնը ծնվել է Տրանսվաալի Շվեյցեր-Ռենկե փոքրիկ քաղաքում, գերմանացի-հրեա ծնողների ընտանիքում։ Նրա հայրը Հարավաֆրիկյան պատերազմի ժամանակ բրիտանացիների կողմից ներկալվել է համակենտրոնացման ճամբարում իր բուրական հակվածության պատճառով։ Իրման և նրա կրտսեր եղբայրը՝ Ռուդին, մոր հետ տեղափոխվել են Քեյփթաուն։ Պատերազմից հետո ընտանիքը վերադարձել է Գերմանիա և մշտապես ճամփորդել, ինչն իր ազդեցությունն է թողնում Իրմայի ստեղծագործությունների վրա։
1913 թվականին Սթերնը Գերմանիայում արվեստի դասեր է առել Վայմարի ակադեմիայում, 1914 թվականին և հատկապես 1917 թվականին Novembergruppe-ի հիմնադիր Մաքս Պեխշտեյնի հետ՝ Լևին-Ֆունկե ստուդիայում։ Սթերնը միաժամանակ կապված է եղել այդ ժամանակաշրջանի գերմանացի էքսպրեսիոնիստ նկարիչների հետ։ 1919 թվականին Բեռլինում կազմակերպվել է Սթերնի առաջին ցուցահանդեսը։ 1920 թվականին Սթերնն ընտանիքի հետ միասին վերադարձել է Քեյփթաուն, որտեղ նրան ծաղրել են և որպես նկարիչ ընդունել են, երբ նա կայացած արվեստագետ էր։
1926 թվականին Սթերնն ամուսնացել է նախկին ուսուցիչ դոկտոր Յոհաննես Պրինցի հետ, որը հետագայում Քեյփթաունի համալսարանում դարձել է գերմաներենի պրոֆեսոր։ Նրանք ամուսնալուծվել են 1934 թվականին։
Իրմա Սթերնը շատ է ճամփորդել Եվրոպայում, հետազոտել է Հարավային Աֆրիկան, Զանզիբարը և Կոնգոյի շրջանը։ Այս ուղևորությունները նրա համար ապահովել են նկարելու մի շարք թեմաներով և հնարավորություն ընձեռել ձեռք բերելու, հավաքելու նմուշների հավաքածու։ 1930 թվականին եղել է Մադեյրայում, 1937 և 1938 թվականներին՝ Դակարում, Սենեգալում, 1939 թվականին՝ Զանզիբարում, 1942 թվականին՝ Կոնգոյում, 1945 թվականին՝ Զանզիբարում, 1946 թվականին՝ Կենտրոնական Աֆրիկայում, 1952 թվականին՝ Մադեյրայում, 1955 թվականին՝ Կոնգոյում, 1960 թվականին՝ Իսպանիայում և 1963 թվականին՝ Ֆրանսիայում։ Շատ է ճամփորդել Հարավային Աֆրիկայում, օրինակ, 1926 թվականին եղել է Սվազիլենդում և Պոնդոլենդում, 1933 թվականին՝ Նեմակալենդում, 1941 թվականին՝ Արևելյան Կապում։ Իրմա Սթերնը հրաժարվել է 1933-1945 թվականներին ճանապարհորդել կամ ցուցադրվել Գերմանիայում։ Փոխարենը նա մի քանի անգամ ճանապարհորդել է Աֆրիկայում, 1939 և 1945 թվականներին երկու անգամ մեկնել է Զանզիբար, այնուհետև 1942, 1946 և 1955 թվականներին նախատեսել է երեք ուղևորություն դեպի Կոնգոյի տարածաշրջան։ Այս ուսումնասիրությունների արդյունքում կուտակվել է ստեղծագործական և էներգետիկ հարստություն, ինչպես նաև հրատարակվել են երկու պատկերագրքեր, 1943 թվականին՝ Կոնգոյում, 1948 թվականին՝ Զանզիբարում։
Սթերնը գրեթե հարյուր սոլո ցուցահանդեսներ է ունեցել ինչպես Հարավային Աֆրիկայում, այնպես էլ Եվրոպայում, այդ թվում՝ Գերմանիայում, Ֆրանսիայում, Իտալիայում և Անգլիայում։ Չնայած Եվրոպայում նա ընդունված էր, նրա աշխատանքը Հարավային Աֆրիկայում ի սկզբանե չգնահատվեց, և 1920-ական թվականների վաղ ցուցահանդեսները քննադատները ծաղրեցին, վերնագրելով այն «Միս Իրմա Սթերնի արվեստը՝ տհաճ պաշտամունք»։
Իրմա Սթերնի թանգարան
Իրմա Սթերնի թանգարանը հիմնադրվել է 1971 թվականին այն տանը, որտեղ նկարչուհին բնակվել է գրեթե չորս տասնամյակների ընթացքում։ 1927 թվականին նա տեղափոխվել է Քեյփթաունի Ռոնդեբոշ շրջան (The Firs) և մինչև մահ ապրել այնտեղ։ Սենյակների մեծ մասը կահավորված է այնպես, ինչպես նկարչուհին էր կահավորում։ Վերևի հարկում հարավաֆրիկացի նկարիչների համար գործում է կոմերցիոն ցուցասրահ։
2012 թվականի նոյեմբերի 11-ին Պրետորիայի թանգարանից Սթերնի «Ձկնորսական նավակներ» կտավը գողացել են ևս չորս այլ կտավների հետ միասին։ Ստացված տեղեկատվությամբ ՀԱՀ ոստիկանությունը մեկնեց Պորտ Էլիզաբեթի գերեզմանատուն, որտեղ 5 կտավներից 4-ը թաքցրել էին նստարանի տակ ։
Արտաքին հղումներ
Կատեգորիա:Հարավաֆրիկացի նկարչուհիներ Կատեգորիա:ՀԱՀ հրեաներ Կատեգորիա:Սպիտակամորթ հարավաֆրիկացիներ Կատեգորիա:Հրեա արվեստագետներ
Իտաժիմիրին
Իտաժիմիրին  (Itagimirim) համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հարավային մարզը։ Մտնում է տնտեսական կարգավիճակ ունեցող Պորտու Սեգուրուի գավառի մեջ։ Բնակչությունը կազմում է 7612 մարդ, ըստ 2006 թվականի տվյալների։ Տարածքը կազմում է 817.306 կմ2։ Բնակչության խտությունը՝ 9,3 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ալեքսանդր Սիզոնենկո
Ալեքսանդր Ալեքսանդրովիչ Սիզոնենկո (Сизоненко Олександр Олександрович, ), ուկրաինացի գրող, արձակագիր, լրագրող, հրապարակախոս, սցենարիստ։
Ստեղծագործություններ
Տպագրվել սկսել է 1949 թվականից։ Առանձին հրատարակությամբ լույս են տեսել Սիզոնենկոյի պատմվածքները, ակնարկները, վիպակներն ու վեպերը։
Ֆիլմեր
Սցենարիստ Խմբագիր
Ծանոթագրություններ
Կատեգորիա:Ուկրաինացի գրողներ Կատեգորիա:Խորհրդային գրողներ Կատեգորիա:Ուկրաինացի արձակագիրներ Կատեգորիա:Ուկրաինացի լրագրողներ Կատեգորիա:Ուկրաինացի սցենարիստներ Կատեգորիա:Հրապարակախոսներ Կատեգորիա:Քաղաքական գործիչներ Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ
Ուղիղ Քոմփթոնից (ֆիլմ)
«Ուղիղ Քոմփթոնից» (Straight Outta Compton), 2015 թվականին նկարահանված ամերիկյան կենսագրական դրամա, որի հիմքում ընկած է իրական պատմություն։ Պատմում է «N.W.A» հիփ հոփ համույթի վերելքի և անկման մասին։ Ֆիլմի վերնագիրը վերցված է համույթի «Straight Outta Compton» դեբյուտային ալբոմց։ Գլխավոր դերերում հանդես են գալիս Օ'Շի Ջեքսոն կրտսերը (հոր՝ Այս Քյուբի դերում), Ջեյսոն Միտչելը (Իզի Ի-ի դերում), Քորի Հոքինզը (Դոկտր Դրեի դերում) և Փոլ Ջիամատին (համույթի մենեջեր Ջերի Հելերի դերում)։ Ֆիլմի համապրոդյուսերների շարքում են Այս Քյուբը, Դոկտր Դրեն, Իզի Ի-ի այրի Տոմիկա Վուդս-Ռայթը, ինչպես նաև խորհրդատվական աշխատանքներ են տարել «N.W.A»-ի անդամներից Էմ Սի Ռենը և Դի Ջեյ Յելլան։
Մարիա Մարկ
Մարիա Մարկ (Maria Marc, ), գերմանացի նկարիչ։
Ուղիղ Քոմփթոնից (ֆիլմ)
Ֆիլմի պրեմիերան կայացել է 2015 թվականի օգոստոսի 14-ին՝ համաշխարհային կինովարձույթում հավաքելով շուրջ 201 միլիոն ԱՄՆ դոլար ։ Բազմաթիվ մրցանակների շարքում, առաջադրվել է Ակադեմիայի մրցանակի՝ «Լավագույն օրիգինալ սցենար» անվանակարգում։
Մարիա Մարկ
Ֆրանց Մարկի երկրորդ կինը։
Վաղ տարիներ
Մարիան ծնվել է հաշվապահ Ֆիլիպ ֆրանկի, ով ավելի ուշ բանկի տնօրեն է դարձել և նրա կնոջ՝ Հելենայի (ի ծնե Զոննթագի) ընտանիքում։ Սկզբնական կրթությունը Մարիան ստացել է Բեռլինի միջնակարգ դպրոցում։ Այդ շրջանում նրա մոտ ձևավորվել են արվեստի հանդեպ ձգտումներ, նա սովորել է դաշնամուր նվագել և հաճախում էր արվեստի դպրոց ։
Դպրոցն ավարտելուց հետո Մարիա Ֆրանկը 1895 թվականին ընդունվել Է Բեռլինի թագավորական գեղարվեստի դպրոց, որտեղ ստացել է միջին և ավագ դասարանների նկարչության ուսուցչի մասնագիտություն։ Ի թիվս այլ բաների, նա ուսումնասիրել է նկարել «մարմիններ` համապատասխան մոդելներին»,« դեկորատիվ ճարտարապետական դիտելաներ», «կենդանի բույսեր» ։ Նրա ուսուցիչներից է նկարիչ և գրաֆիկ Ֆիլիպ Ֆրանկը (նրա հոր անունով)։ 1899 թվականին Մարիան դասընթացներ է անցել Բեռլինի արվեստի ակադեմիայում, նկարազարդող Կառլ Ստորչի կանանց կինոստուդիայում և համակուրսեցիների հետ մեկնել Հոլշտեյնյան Շվեյցարիա՝ աշխատելու բաց երկնքի տակ։
1903 թվականի սկզբին Մարիա Ֆրանկը տեղափոխվել է Մյունխեն և սկսել է սովորել Մաքս Ֆելդբաուերի դասարանում Մյունխենի արվեստի միության կանանց ակադեմիայում, քանի որ կանանց համար արվեստի ակադեմիայում ուսուցումը անհասանելի էր։